Daar word voorsiening gemaak vir 'n aantal buite-kurrikulêre aktiwiteite by die skool. Elke leerling het dus die geleentheid om aan iets deel te neem en om sodoende ook 'n bydrae te lewer tot die skoollewe én sy eie vorming. Vir die volledige opvoeding van die leerling is 'n gebalanseerde deelname aan alle aktiwiteite van die skool, binne en buite klasverband, noodsaaklik. Die skool nooi ook graag alle ouers en vriende uit om die aktiwiteite wat aangebied word te ondersteun. Vir die leerlinge beteken ondersteuning van die ouers se kant geweldig baie en dit word terselfdertyd ook hoog op prys gestel deur die skool.